kardosdrur/scandi-wiki huggingface dataset:
Adam Gottlob Moltke-Huitfeldt

Adam Gottlob greve Moltke-Huitfeldt (10. juni 1798 – 23. marts 1876 på Glorup) var en dansk greve, godsejer, diplomat og gehejmeråd.

Han var søn af grev Gebhard Moltke-Huitfeldt, blev 1816 student, 1819 juridisk kandidat, 1822 kammerjunker, var i nogle år attacheret gesandtskabet i Paris og senere legationssekretær i Wien, ansattes 1829 som hofmarskal hos Prins Christian og forblev i samme stilling efter prinsens tronbestigelse indtil 1842, 1834 kammerherre, gik 1846 som ministerresident til Neapel, fra 1847 tillige akkrediteret ved de sardinske og toskanske hoffer, tog sin afsked 1848 og tiltrådte 1851 besiddelsen af Stamhuset Moltkenborg (Glorup mm). 1858 blev han gehejmekonferensråd og 1861 Storkors af Dannebrogordenen.

Efter at have søgt valg til Folketinget indvalgtes han 1859 i Landstinget, men genvalgtes ikke 1866; 1861 blev han kongevalgt medlem af Rigsrådet og overgik 1866 til Landstinget, men nedlagde 1868 sit valgbrev. Død 23. marts 1876. Moltke-Huitfeldts politiske virksomhed var ikke meget betydende, men med en fremtrædende personlig elskværdighed forenede han megen interesse såvel for kunst og litteratur som for fædrelandets materielle udvikling; hans gavmildhed både i patriotiske øjemed og, hvor det gjaldt understøttelse af trængende, var noksom bekendt.

Gift 20. juli 1828 med Elisabeth Razumowska (2. december 1811 – 20. maj 1892), datter af Gregorij Kirillowitsch greve Rasumowskij. Han var far til Léon Moltke-Huitfeldt.

Kilder 
 Dansk Biografisk Leksikon

Eksterne henvisninger 

Adam Gottlob
Godsejere fra Danmark
Diplomater fra Danmark
Landstingsmedlemmer i 1860'erne
Grever fra Danmark
Hofmarskaller fra Danmark
Medlemmer af Rigsrådet (1855-1866)
Storkors af Dannebrog
Jurister fra Danmark
Personer fra Fyn
Personer i Dansk Biografisk Leksikon
Kammerherrer fra Danmark
Gehejmekonferensråder fra Danmark
Montevideo Wanderers

Montevideo Wanderers Fútbol Club (normalt bare kendt som Montevideo Wanderers eller bare Wanderers) er en uruguayansk fodboldklub fra hovedstaden Montevideo. Klubben spiller i landets bedste liga, Primera División Uruguaya, og har hjemmebane på Estadio Viera. Klubben blev grundlagt den 15. august 1902, og har siden da vundet tre uruguayanske mesterskaber.

Titler 
 Uruguayansk Liga (5): 1906, 1909, 1931

Kendte spillere 
  Enzo Francescoli
  Obdulio Varela
  Pablo Bengoechea
  Sebastián Eguren
  Pablo García
  Jorge Barrios
  Fernando Muslera

Danske spillere 
  Ingen

Eksterne henvisninger 
Klubbens officielle hjemmeside 

Etableret i 1902
Fodboldklubber i Montevideo
Mona Lisa Smile

Mona Lisa Smile er en amerikansk film fra 2003, der er produceret af Revolution Studios og Columbia Pictures, instrueret af Mike Newell, skrevet af Lawrence Konner og Mark Rosenthal, hvor medvirkende er Julia Roberts, Maggie Gyllenhaal, Kirsten Dunst og Julia Stiles. Filmens titel refererer til det berømte maleri Mona Lisa af Leonardo da Vinci og sang af samme navn, der oprindeligt blev fremført af Nat King Cole. Filmen er en fri fortolkning af The Prime of Miss Jean Brodie, en roman af Muriel Spark, og filmens titel referer også til denne tekst.

Handling 
I 1950'ernes USA tager Katherine Watson (Julia Roberts) til den konservative pigeskole Wellesley College for at undervise i kunsthistorie. Katherine kæmper for, at eleverne vil tage friheden til at vælge et liv som husmødre fra, noget som de andre lærere på skolen ikke værdsætter.

Cast 
 Julia Roberts – Katherine Watson
 Kirsten Dunst – Elizabeth "Betty" Warren (Jones)
 Ginnifer Goodwin – Constance "Connie" Baker
 Maggie Gyllenhaal – Giselle Levy
 Marcia Gay Harden – Nancy Abbey
 Julia Stiles – Joan Brandwyn (Donegal)
 Marian Seldes – President Jocelyn Carr
 Juliet Stevenson – Amanda Armstrong
 Dominic West – Bill Dunbar
 John Slattery – Paul Moore
 Ebon Moss-Bachrach – Charlie Stewart
 Topher Grace – Tommy Donegal
 Emily Bauer – Kunsthistorestuderende
 Tori Amos – Bryllupssanger
 Lisa Roberts Gillan – Miss Albini
 Taylor Roberts – Louise
 Mary Pascoe – Fotograf (som Mary S. Pascoe)

Eksterne links 
 
 Julia Roberts interview for Mona Lisa Smile 
 "Role of the pioneering individual" in Mona Lisa Smile on Humanscience wikia

Amerikanske film fra 2004
Romantiske film fra USA
Dramafilm fra USA
Film fra Columbia Pictures
Engelsksprogede film 
Italiensksprogede film
Leeds Bradford International Airport

Leeds Bradford International Airport (Leeds Bradford internationale lufthavn) tjener byerne Leeds og Bradford samt omkringliggende områder af West Yorkshire and North Yorkshire. 

Lufthavnen er den største base for flyselskabet Jet2.com. Der er flyvninger til de fleste større europæiske lufthavne  samt flyvninger til Pakistan. 

Lufthavnen er beliggende i Yeadon i den nordvestlige del af Leeds og er den største i Yorkshire.

Lufthavne i England
Bradford International Airport
Bradford
Emmerich Kálmán

Emmerich (Imre) Kálmán (født 24. oktober 1882 i Siófok, Østrig-Ungarn, død 30. oktober 1953 i Paris, Frankrig) var en ungarsk komponist, der sammen med Franz Lehár betragtes som et stort navn blandt komponister af wieneroperetter.

Kálmán studerede musik i Budapest sammen med Béla Bartók og Zoltán Kodály. Grundet en sygdom i højre hånd kunne han ikke blive pianist, som han egentlig ville. I stedet blev han musikanmelder og komponerede sange, klaverstykker og symfonier. Allerede i 1917 modtog han sin første anerkendelse – Franz-Joseph-prisen. Efter hans første operette blev en succes, flyttede han til Wien. Kálmán, der var jøde, måtte forlade Østrig i 1938. Først emigrerede han til Paris, men i 1940 emigrerede til USA, hvor han virkede som dirigent og komponist af amerikansk underholdningsmusik. Han blev udnævnt til æresdoktor ved New York City College of Music. Han vendte tilbage til Europa i 1945 og boede med undtagelse af en afstikker til Wien 1949-1951 i Paris resten af sit liv.

Værker i uddrag 
 Tatárjárás  (1908)
 Die Czardasfürstin (1915)
 Grevinde Maritza (1924)
 Cirkusprinsessen (1926)
 Arizona-Lady (1954)

Eksterne henvisninger 
 

Komponister fra Ungarn
Musikkritikere
Thyge Madsen

Thyge Madsen (født 30. juli 1928, død 1. oktober 2016) er en dansk journalist og tidligere chefredaktør.
Madsen begyndte sin journalistiske karriere ved Aalborg Amtstidende og var i de følgende år ansat ved flere lokalaviser. I 1962 blev han ansvarshavende chefredaktør og administrerende direktør for Aarhus Amtstidende. Her var han dog kun et par år, idet han allerede i 1964 blev politisk redaktør for dagbladet Vestkysten. I 1966 avancerede han til ansvarshavende chefredaktør og i 1989 blev han også bladhusets administrerende direktør. Han stod i januar 1991 i spidsen for avisens fusion med Jydske Tidende til JydskeVestkysten. Midt i 1991 gik Thyge Madsen på pension. 

Han var gennem hele sit virke tilknyttet partiet Venstre, hvor han fra 1957-1960 fra formand for Venstres Ungdom for Horsens & Omegn og 1985-1994 var forretningsudvalgsmedlem. Han var også to gange formand for Danske Dagblades Forening – først fra 1979 til 1981 og igen 1989-1991. Han blev senere æresmedlem af organisationen.

Referencer 

Erhvervsfolk fra Danmark
Journalister fra Danmark
Chefredaktører fra Danmark
Politikere fra Venstre
Stamhuset Moltkenborg

Stamhuset Moltkenborg var et stamhus oprettet 1793 af Sophie Hedevig Raben til gavn for Gebhard Moltke og omfattende Glorup, Rygård og Anhof. Ordningen betød, at Moltkenborg skulle gå udelt i arv til den ældste søn. Stamhuset blev ophævet i 1916, dvs. nogle år før lensafløsningen 1919.

Moltkenborg
Etableret i 1793
Ophørt i 1916
Slægten Moltke-Huitfeldt
Defensor Sporting

Defensor Sporting Club (normalt bare kendt som Defensor Sporting  eller bare Defensor) er en uruguayansk fodboldklub fra hovedstaden Montevideo. Klubben spiller i landets bedste liga, Primera División Uruguaya, og har hjemmebane på Estadio Luis Franzini. Klubben blev grundlagt den 15. marts 1913, og har siden da vundet fire uruguayanske mesterskaber.

Titler 
 Uruguayansk Liga (4): 1976, 1987, 1991, 2008

Kendte spillere 
  Luis Cubilla
  Gonzalo Sorondo
  Sebastián Abreu
  Tabaré Viudez
  Federico Magallanes
  Darío Silva
  José Manuel Moreno
  Gustavo Dezotti

Danske spillere 
  Ingen

Eksterne henvisninger 
Klubbens officielle hjemmeside 

Etableret i 1913
Fodboldklubber i Montevideo
Aalborg Amtstidende

Aalborg Amtstidende var en dansk lokalavis, der blev udgivet i Aalborg fra 1889 til 1971.

Avisen var i sit udgangspunkt talerør for Viggo Hørups fraktion i Venstre. Den gik frem fra 1894, bl.a. grundet en stærk dækning af det lokale stof. I takt med industrialiseringen blev tilknytningen til landbefolkningen dog et problem. I 1969 indgik man et samarbejde med byens socialdemokratiske avis Ny Tid, hvilket imidlertid ikke bremsede oplagstilbagegangen. I 1971 gik avisen ind.

Eksterne henvisninger 
 Digitaliserede udgaver af Aalborg Amtstidende i Mediestream

Etableret i 1889
Ophørt i 1971
Aviser fra Jylland
Amtstidende
Amtstidende
Joachim Christoph Moltke

Joachim Christoph Moltke (1699 – 1781) var en tyskfødt diplomat i dansk tjeneste.

Han var en ældre broder til den kendte statsmand grev Adam Gottlob Moltke og synes, ligesom flere andre medlemmer af slægten, kun en kortere tid at have været i dansk tjeneste, nemlig fra 1754 til 1764 som gesandt ved den tyske rigsdag i Regensburg; i de sidste syv år sammen med sin svigersøn, baron Ludwig Heinrich Bachoff von Echt. Moltke, der blev Ridder af Dannebrog i 1756 og desuden havde fået gehejmerådstitlen, antages at have haft et svageligt helbred og har næppe spillet nogen fremragende rolle. I 1725 ægtede Moltke Sophie Albertine baronesse von Wolzogen til Lohma i Sachsen (1703-1763), med hvem han havde en større børneflok, men af sønnerne blev kun den yngste knyttet til Danmark, nemlig gehejmeråd Anton Henrik Moltke.

Kilder 

 

Gesandter fra Danmark
Gehejmeråder fra Danmark
Joachim Christoph
Riddere af Dannebrog (1671-1808)
Danskere i 1700-tallet
Tyskere i 1700-tallet
Agathe Backer Grøndahl

Agathe Backer Grøndahl (født 1. december 1847 i Holmestrand, død 4. juni 1907 på Ormøya i Aker) var en norsk pianist og komponist.

Grøndahl begyndte sine studier i musik i Oslo sammen med Otto Winther-Hjelm, Halfdan Kjerulf og Ludvig Mathias Lindeman. Hun fortsatte studierne i Berlin fra 1865 og blev her kendt for sin fortolkning af Beethovens 5. Pianokoncert. Senere studerede hun ved Hans von Bülow i Firenze og ved Franz Liszt i Weimar i 1873. Hun blev gift med Olams Andreas Grøndahl i 1875. 

I alt komponerende hun over 400 musikstykker fordelt på 70 opus, og var en prominent skikkelse i norsk musikliv. Hun var nær ven af Edvard Grieg. Hun blev næsten totalt døv i sine sene år, og måtte derfor opgive karrieren som udøvende kunstner.

Agathe Backer Grøndahl var søster til den kendte maler, Harriet Backer.

Kilder

Eksterne henvisninger 

Komponister fra Norge
Pianister fra Norge
Personer fra Vestfold
Kvindelige komponister
Nordmænd i 1800-tallet
Nordmænd i 1900-tallet
Primera División Uruguaya

Primera División Uruguaya er den bedste fodboldrække i Uruguay, hvori klubberne årligt spiller om det uruguayanske mesterskab. Turneringen arrangeres af Uruguays fodboldforbund og har været afholdt siden år 1900. Det mest succesfulde hold er Peñarol, der har vundet turneringen hele 49 gange.

Historie 
Nedenstående er en liste over samtlige vindere af Primera División gennem tiden:

Amatørtiden 
Vinderne i perioden 1900-1931 hvor ligaen var en amatørkonkurrence:

 1900 C.U.R.C.C. 
 1901 C.U.R.C.C. 
 1902 Nacional
 1903 Nacional
 1904 Ikke afholdt 
 1905 C.U.R.C.C.
 1906 Wanderers
 1907 C.U.R.C.C. 
 1908 River Plate Montevideo (1)
 1909 Montevideo Wanderers
 1910 River Plate Montevideo
 1911 C.U.R.C.C. 
 1912 Nacional
 1913 River Plate Montevideo
 1914 River Plate Montevideo
 1915 Nacional
 1916 Nacional
 1917 Nacional
 1918 CA Peñarol
 1919 Nacional
 1920 Nacional
 1921 CA Peñarol
 1922 Nacional
 1923 Nacional
 1924 Nacional
 1925 Ikke afholdt 
 1926 Ikke afholdt 
 1927 Rampla Juniors
 1928 CA Peñarol
 1929 CA Peñarol
 1930 Ikke afholdt 
 1931 Montevideo Wanderers

1932- 
Vinderne fra 1932, hvor ligaen indførte professionel fodbold:

Eksterne henvisninger 
 Turneringens hjemmeside

Fodboldligaer
Fodbold i Uruguay
Etableret i 1900
Johan Georg Moltke

Johan Georg Moltke (12. februar 1703 på Schloss Strietfeld – 20. januar 1764 på Kronborg) var en dansk generalløjtnant.

Moltke var broder til Adam Gottlob Moltke og Joachim Christoph Moltke. Han blev kommandant af Kronborg og Storkorsridder af Dannebrogordenen.

Den indflydelsesrige stilling, som A.G. Moltke (d. 1792) indtog hos Frederik V, bevægede broderen Johan Georg Moltke, der var gift med Elisabeth Jeanette f. baronesse Wolzogen (24. juni 1715 – 30. januar 1788), til 1753 at forlade den hessiske og indtræde i den danske krigstjeneste, hvor han straks blev generalmajor og chef for fynske rytterregiment. Dette ombyttede han 1755 med livregimentet dragoner; 1759 blev han generalløjtnant og kommandant på Kronborg og året efter hvid ridder. Af hensyn til successionsretten til grevskabet Bregentved søgte Johan Georg Moltkes ældste, i Danmark værende søn, nemlig Adam Ludvig Moltke, født 6. december 1743 i Hessen-Kassel, om naturalisation, og ved den lejlighed blev han optaget i den danske adel. Johan Georg Moltkes yngre søn, gehejmeråd Frederik Moltke, derimod behøvede ikke at naturaliseres, da han var født i Odense, men desuagtet hører hans slægt ikke til den danske adel.

Han blev den 24. juni 1715 gift i Thüringen med Elisabeth Jeannette, Reichfreiin von Wollzogen & Neuhaus. Hun døde på Kronborg 30. januar 1788.

Generalløjtnanter fra Danmark
Johan Georg
Danskere i 1700-tallet
Riddere af Dannebrog (1671-1808)
Personer i Dansk Biografisk Leksikon
Artikler fra 1. udgave af Dansk biografisk leksikon
Kavaleriofficerer fra Danmark
Andreas Georg Adam Moltke

Andreas Georg Adam Moltke (23. oktober 1780 på Krogerup – 21. oktober 1846 på Frederiksberg) var en dansk officer.

Han fødtes 23. oktober 1780 på Krogerup. Ved sin formående faders, general Adam Ludvig Moltkes, indflydelse blev han, endnu ikke 3 år gammel, imod de gældende bestemmelser udnævnt
til sekondløjtnant i falsterske Infanteriregiment. Dette forhindrede dog ikke, at han blev holdt til bogen, og medens han i hæren stod som premierløjtnant (fra 1791), blev han 1796 dimitteret med udmærkelse fra Aalborg Latinskole. Året efter tog han filosofisk eksamen, men så tiltrådte han tjenesten i regimentet (3. jyske), hvor han blev stående til sin afgang fra hæren. Han blev kaptajn 1799, kammerjunker 1802, major 1807 samt oberstløjtnant og kammerherre 1812.

I 1801 blev han sendt til Fladstrand til forsvar af det derværende kastel; om efteråret lod faderen ham inspicere kystsignalerne i Jylland. Under Englandskrigene førte han som næsten hele hæren en omflakkende tilværelse og gjorde sig særlig bemærket ved utrættelig virksomhed som højstkommanderende på Samsø og Kyholm. 1816 blev han Sø- og Landkrigskommissær i 3. jyske Distrikt, som han, der 1826 blev generalkrigskommissær, 1836 ombyttede med 1. sjællandske Distrikt. 2 år derefter søgte og fik han dog allerede sin afsked. Død på Frederiksberg 21. oktober 1846. Han har forfattet nogle lejlighedsdigte.

Gift 30. oktober 1804 med Amalia Mariane Christiane Oldenburg (15. oktober 1780 – 21. august 1848), datter af kammerråd Johan Joachim Oldenburg (d. 1804) og dennes 1. hustru, Amalia Christiana (Charlotte) Frederika f. Giese (d. 1780).

Kilder 
 Dansk Biografisk Leksikon

Andreas Georg Adam
Danskere i 1800-tallet
Officerer fra Danmark
Personer i Englandskrigene fra Danmark-Norge
Krigskommissærer fra Danmark
Personer i Dansk Biografisk Leksikon
Kammerherrer fra Danmark
Ludvig Mathias Lindeman

Ludvig Mathias Lindeman (født 28. november 1812 i Trondhjem, død 11. marts 1887 i Kristiania) var en norsk komponist, kirkemusiker og organist. Han var søn af Ole Andreas Lindeman og far til Peter Brynie Lindeman.

Lindeman er mest kendt for at ha samlet norsk folkemusik fra 1853 til 1867 i værket Ældre og nyere norske Fjeldmelodier. Blandt Lindemans egne værker er flere salmer, hvoraf nogle er repræsenteret i Svenska kyrkans salmebog. Han udgav i 1878 den norske koralbog, og stod i 1883 i spidsen for oprettelsen af en organistskole, der var forløberen for Norges Musikkhøgskole.

Eksterne henvisninger 

 

Komponister fra Norge
Kirkemusikkomponister
Organister fra Norge
Nordmænd i 1800-tallet
Personer fra Trondheim
This Is Me Now

This Is Me Now er Amy Diamonds første album. Det udkom 18. maj 2005, udsendt af Bonnier Amigo Music Group.

Sangliste 

 "Hello!"
 "What's in It for Me"
 "Welcome to the City"
 "Another Day"
 "One of the Ones"
 "Shooting Star*"
 "Champion"
 "Go!"
 "If I Ain't Got You (Live)"
 "Tomorrow (Annie's Song)"

International Sang liste

 "Hello!"
 "What's in It for Me"
 "Welcome to the City"
 "Another Day"
 "Don't Lose Any Sleep over You"
 "Shooting Star"
 "All the Money in the World"
 "Champion"
 "Go!"
 "If I Ain't Got You (Live)"
 "One of the Ones"
 "What's in It for Me 
 "What's in It for Me (Video)"

Album fra 2005
Amy Deasismont-album
Still Me Still Now

Still Me Still Now er Amy Diamonds andet album. Det udkom 24. maj 2006, udsendt af Bonnier Amigo Music Group.

Sangliste 
"Big Guns"
"Don't Cry Your Heart Out"
"My Name is Love"
"That's Life"
"All the Money In the World"
"Don't Lose Any Sleep Over You"
"Diamonds"
"Life's What You Make It"
"No Regrets"
"It Can Only Get Better"

Album fra 2006
Amy Deasismont-album
Georg Moltke-Rosenkrantz

Georg baron Moltke-Rosenkrantz (18. juni 1786 på Svenstrupgård – 20. maj 1846) var en dansk godsejer, kammerherre og hofchef for dronningens hofetat. Da han fik friherrepatent 1828 tog han navnet Moltke-Rosenkrantz.

Han var søn af general Adam Ludvig Moltke og Margrethe Sophie Hauch. 

Georg Moltke blev gift første gang 1813 med Kirstine enkerigsgrevinde Fædder, f. Gleerup (1784-1820) til Baggesvogn, som han blev godsejer til. Anden gang giftede han sig 1827 med baronesse Catharine Henningia Annette Rosenkrantz til substitutionen for baroniet Villestrup, enke efter sekondløjtnant Peter Frederik baron Reedtz-Thott Rosenkrantz.

Han var Kommandør af Dannebrogordenen og Dannebrogsmand.

Kilder 
 Ferdinand von Krogh: Dansk Adelskalender, 1878. Online-udgave

Georg
Georg
Godsejere fra Danmark
Baroner fra Danmark
Hofchefer fra Danmark
Kommandører af 1. grad af Dannebrog
Kammerherrer fra Danmark
Danskere i 1800-tallet
Music in Motion

Music In Motion er Amy Diamonds tredje album. Det udkom 24. maj 2007, udsendt af Bonnier Amigo Music Group.

Sangliste 
"Stay My Baby"
"Is It Love?"
"Sleepy Sunday"
"Speed Of Light"
"Look The Other Way"
"Domino"
"Takes One To Know One"
"Graduation Song"
"So 16"
"Yellow Shirt"
"We’re In This Together"
"Looks Like We Made It"
"We Could Learn A Lot"

Album fra 2007
Amy Deasismont-album
Music in Motion Gold Edition

Music In Motion – Gold Edition er Amy Diamonds anden udgivelse af Music In Motion, den udkom 11. marts 2008, udsendt af Bonnier Amigo Music Group.

Sangliste 

 "Thank you"
 "Stay My Baby"
 "Look The Other Way"
 "Is It Love?"
 "We’re In This Together"
 "Graduation Song"
 "Looks Like We Made It"
 "Speed Of Light"
 "We Could Learn A Lot"
 "Takes One To Know One"
 "Domino"
 "Sleepy Sunday"
 "So 16"
 "Yellow Shirt"
 "Thank You" (Karaoke)
 "Stay My Baby" (Karaoke)
 "Amy's fave pick: Speed of Light" (Karaoke)
 "Stay My Baby" (Video)

Album fra 2008
Amy Deasismont-album
En helt ny jul

En helt ny jul er Amy Diamonds fjerde album. Det udkom 19. november 2008, udsendt af Bonnier Amigo Music Group. Albumet er samtidig Amy Diamonds første CD på svensk.

Sangliste 
"Nu tändas tusen juleljus" (Instrumental-intro)
"När vi närmar oss jul"
"En helt ny jul"
"Hej mitt vinterland"
"Mer jul"
"När julen rullar över världen"
"Jul jul strålande jul"
"Tänd ett ljus"
"Kom håll min hand"
"Viskar en bön"
"Betlehems stjärna"
"Julen är här"
"Nu tändas tusen juleljus" (Instrumental-outro)

Album fra 2007
Amy Deasismont-album
Julealbum
Harriet Backer

Harriet Backer (født 21. januar 1845 i Holmestrand, død 25. marts 1932 i Oslo) var en norsk maler, der opnåede anerkendelse i sin samtid. Hun var som kvindelig kunstner pioner både i Norden og Europa.

Backer studerede først i Oslo, hvor hun var elev af Joachim Calmeyer og Johan Fredrik Eckersberg og senere ved Eilif Peterssen i München. Hun flyttede i 1878 til Paris, hvor hun gik på Léon Bonnats malerskole. Hun havde en del rejseaktivitet i hele Europa, gerne sammen med søsteren, pianisten Agathe Backer-Grøndahl. I 1888 vendte hun tilbage til Norge, hvor hun frem til 1912 drev egen malerskole.

Stilistisk var hun påvirket af impressionismen, men hendes egne malerier kan bedst beskrives som realistiske. Inspirationskilderne talte blandt andet Gerhard Munthe og Erik Werenskiold. Motiverne er ofte interiør, landskaber og detaljer formidlet med fyldige farver og stemningsfuld lyssætning. 

Backers værker er bl.a. udstillet på Nasjonalgalleriet i Oslo og Rasmus Meyers Samlinger i Bergen.

Galleri

Eksterne henvisninger 

Malere fra Norge
Nordmænd i 1800-tallet
Nordmænd i 1900-tallet
Kvindelige kunstnere fra Norge
Personer fra Vestfold
Svendborg Museum

Svendborg Museum er et dansk museum for lokal- og kulturhistorie, der er beliggende i Svendborg. Museet dækker dansk socialhistorie, arkæologi, Svendborgs historie som søfartsby såvel som egnens nyere historie.

Museet blev stiftet i 1908 som Svendborg Amts Museum og har siden 1913 været drevet som et statsanerkendt, selvstændigt og selvejende museum. Det har tilknyttet en museumsforening.

Svendborg Museum omfatter i dag Danmarks Forsorgsmuseum, Anne Hvides Gård, Egeskov Mølle, Sehesteds Oldsagssamling på Broholm, Svendborg Byhistoriske Arkiv, Svendborg  Søfartsarkiv samt en maritim flåde på syv fartøjer.

Referencer

Eksterne henvisninger 
 Svendborg Museums hjemmeside

Museer i Region Syddanmark
Museum
Statsanerkendte museer i Danmark
Museer etableret i 1908
Museum
Wings of Bornholm

Wings of Bornholm var et flyselskab fra Bornholm, ejet af svenske Wings of Europe (Sverigeflyg) samt ni virksomheder fra øen. Selskabet startede flyvninger på ruten imellem Bornholms Lufthavn og Københavns Lufthavn den 23. august 2009, men selskabet måtte allerede den 30. april 2010 indstille driften.

Fly 
Selskabet ejede ikke selv fly. Flyvningerne blev varetaget af det svenske flyselskab Avitrans Nordic, og Wings of Bornholm fløj derfor under Avitrans Nordics koder og callsign. Der blev benyttet et 33-sæders Saab 340 fly til flyvningerne.

Ejere 
Udover svenske Wings of Europe havde følgende bornholmske virksomheder andel i selskabet:
Bornholmstrafikken, Bornholms Brandforsikring, Bornholms Tidende, Espersen, Ocean Prawn, Thor Gunnar Kofoed, Bech-Hansen & Studsgaard, Ole Holm Transport og Baltic Air Service.

Referencer 

Etableret i 2009
Ophørt i 2010
Transport på Bornholm
Tidligere flyselskaber i Danmark
Michael Ahlefeldt-Laurvig-Bille

Michael Preben greve Ahlefeldt-Laurvig-Bille (født 26. februar 1965 i Svendborg) er en dansk greve, godsejer samt kammerherre, der siden begyndelsen af 1990'erne har drevet Egeskov Slot ved Kværndrup. Som søn af greve Claus Ahlefeldt-Laurvig-Bille overtog han slottet i 1992. Han er 9. generation på slottet.

Ahlefeldt-Laurvig-Bille har højere handelseksamen og er uddannet i landbrug og skovbrug fra uddannelsesinstitutioner i England og Skotland. Under hans ledelse har Egeskov Slot udviklet sig til en stor turistattraktion, der bl.a. er kendt for sin store labyrint og et af Nordens største legetøjsmuseer.

Han er broder til tidligere hofdame Susanne Vind. I 1992 ægtede han Margrethe Kierketerp-Møller, med hvem han har børnene Marie-Sophie (født 1993) og Gregers (født 1995). Den 26. august 2006 ægtede han Caroline Søeborg Ohlsen, men parret blev skilt i år 2016. 

I 2006 blev han hofjægermester. 

Michael Ahlefeldt-Laurvig-Bille har siden 2017 dannet par med prinsesse Alexandra af Berleburg.Den 18. maj 2019 blev parret gift i Svendborg.

Kilder og henvisninger 

Grever fra Danmark
Godsejere fra Danmark
Michael
Hofjægermestre fra Danmark
Personer fra Mariagerfjord Kommune
Personer i Kraks Blå Bog